Diari Oficial de la Generalitat Valenciana


Sumari del DOGV 7529, del 20-05-2015 (2015/4312)

Notificació de la sentència dictada en el procediment ordinari número 853/2010.
-------------------------------------------------------------------------------

### Dades del document

Número de DOGV
:   7529

Data del DOGV
:   20-05-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4312


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment ordinari número 853/2010. [2015/4312]  
María Engracia Román Ivorra, secretària judicial del Jutjat de Primera Instància número 2 de Benidorm, certifique que en les actuacions de procediment ordinari 000853/2010 consta sentència que, literalment, transcric a continuació:  
  
«Sentència número 132/2014  
Benidorm, 25 d'abril de 2014  
José Francisco Bernal Alcover, magistrat jutge del Jutjat de Primera Instància número 1 dels de Benidorm i partit, he vist les presents actuacions de juí declaratiu ordinari número 853/2010, seguides a instàncies de Victòria Meseguer Guillamón, representada pel procurador dels tribunals Ángel Bautista Díez de la Lastra i assistida per la lletrada Carmen Richarte Salazar, contra el mercantil demandada Front, SA, en situació processal de rebel·lia, sobre declaració de domini.  
  
Dispositiva  
Estime íntegrament la demanda formulada pel procurador dels tribunals Ángel Bautista Díez de la Lastra, en nom i representació processal de la demandant Victòria Meseguer Guillamón, contra la mercantil demandada Front, SA, i:  
A) Declare que l'immoble: ?urbana, número 16. Plaça de garatge número 16, situada en la planta soterrani de l'edifici de Benidorm amb fatxada a l'avinguda de Madrid, s/n de policia. Té el seu accés a través de la rampa i corredor de circulació. Té una superfície de 28,91 metres quadrats. Confronta: dreta, entrant, plaça de garatge número 17; esquerra i fons: subsòl de la finca general; i, enfront, corredor de circulació. Quota: zero enters i sis-cents trenta-dos mil·lèsimes per cent. Finca registral número 30719, inscrita en el Registre de la Propietat número 2 de Benidorm, en el tom 251, llibre 63, foli 1?, ha sigut propietat amb caràcter de guanys, almenys des de l'any 1978, del matrimoni format per Victoria Meseguer Guillamón i Mariano López Bernal; i des de la defunció d'este últim, esdevinguda el dia 10 de juliol de 2013, de Victoria Meseguer Guillamón quant al 100 per cent del ple domini, en virtut d'escriptura pública d'acceptació i adjudicació d'herència atorgada el dia 18 d'octubre de 2013, davant del notari de Madrid, José Manuel Senante Romero (protocol número 2969), que es troba en les actuacions.  
B) Condemne la mercantil demandada a atindre's a esta declaració de domini.  
C) Condemne la mercantil demandada al pagament de les costes processals produïdes en este procediment.  
Expediu un testimoniatge literal d'esta sentència i uniu-lo a estes actuacions i incloeu-ne l'original en el llibre de sentències civils d'este jutjat.  
Notifiqueu la present resolució a les parts, feu-los saber que no és ferma i que, en contra, es pot interposar recurs d'apel·lació davant d'este jutjat, en el termini de 20 dies comptats des de l'endemà de la notificació, exposant les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen, per al seu posterior coneixement per l'Audiència Provincial d'Alacant.  
Amb este fi s'indica a les parts que la interposició del recurs d'apel·lació precisarà de la constitució d'un depòsit de 50 euros, per mitjà de la consignació de la suma esmentada en el compte de depòsits i consignacions obert a nom del jutjat o del tribunal, que haurà de ser acreditat al temps de la seua interposició, i no s'admet a tràmit cap recurs el depòsit del qual no estiga constituït (DA 15a LOPJ, segons LO 1/2009, de 3 de novembre).  
Així, esta és la meua sentència, jutjant definitivament en esta instància, que pronuncie, mane i firme.  
Publicació. L'anterior sentència ha sigut llegida i publicada pel magistrat jutge que la subscriu en el mateix dia de la seua data, mentre celebrava audiència pública, de la qual cosa en done fe».  
  
Benidorm, 2 de gener de 2015.- La secretària judicial: María Engracia Román Ivorra.